User:Eleonora.leskaj123/sandbox

Bashkim Koci '''Bashkim KOÇI u lind më 22.02.1947 në fshatin Prishtë të rrethit të Skraparit. Shkollën fillore dhe atë 7-vjeçare e bëri në vendlindje (Prishtë-Çepan), ndërsa gjimnazin e kreu në qytetin e Fierit. Në shtator të vitit 1966 filloi studimet në Institutin e Lart Bujqësor në Kamëz (sot UBT), dega agronomi, të cilin e përfundoi në vitin 1971. Nga viti 1971 deri në vitin 1979 punoi si specialist bujqësie në Stacionin e Kërkimeve Bujqësore të rrethit e më pas në NB-në e Çorovodës dhe kooperativën e Vëndreshës. Më pas ai punoi si redaktor në gazetën lokale “Jehona e Skraparit” (1979-1983). Në vitet 1985-1999 mbajti detyrën e redaktorit në gazetën më të madhe të kohës “Zëri i Popullit”. Bashkim KOÇI është autor i disa librave. Ai ka botuar monografinë “Tregoj për Prishtën” (1912), “Muço Kapinova” (2018) si dhe librat publicistikë “Shkëmbi i Sherrit” (2014), “Borxhe të harruara” (2016), “Njerëz me kurorë” (2018), “Kërkova dhe gjeta” (2019) dhe librin që kini në dorë “Zëra nga Skrapari”. Ai ka redaktuar edhe disa libra të autorëve të ndryshëm. Bashkim KOÇI vijon të jetë aktiv, duke qenë bashkëpunëtor i rregullt i organeve të ndryshme të shtypit. Për punë të spikatur në fushën e gazetarisë është dekoruar me Urdhëra e Medalje të ndryshme. Ndërsa për mbrojtjen e vlerave të LANÇ i është dhënë titulli i lartë “Nderi i Organizatës së Veteranëve të LANÇ”.'''